Bitka pri Bileći
Bitka pri Bileći je bil vojaški spopad med roparskimi oddelki Osmanskega cesarstva pod poveljstvom Lala Şâhin paše in oddelki Kraljevine Bosne pod poveljstvom Vlatka Vukovića in Radiča Sankovića. Vojski sta se spopadli 27. avgusta 1388 v bližini Bileće. Bitka se je končala s popolnim porazom Turkov, Lala Şâhin paša pa se je rešil z begom. Izgube na zmagovalni strani so bile neznatne. Po bitki so turški vpadi v Bosno za nekaj časa prenehali. 